open-index/open-wikipedia-markdown huggingface dataset:
Амстэрдамскі вольны ўніверсітэт

**Амстэрдамскі вольны ўніверсітэт** () — нідэрландская вышэйшая навучальная ўстанова са статусам універсітэта з сядзібай у горадзе Амстэрдам. 

## Структура 
* факультэт навук аб паводзінах і рухах
* факультэт стаматалогіі
* факультэт навук аб Зямлі і аб жыцці
* школа бізнесу і эканомікі
* факультэт гуманітарных навук
* факультэт права
* факультэт (дакладных) навук
* факультэт сацыяльных навук
* факультэт тэалогіі
* школа медыцынскіх навук

## Спасылкі 
* Афіцыйная інтэрнэт-старонка ўстановы 

Катэгорыя:Універсітэты Нідэрландаў
Катэгорыя:Амстэрдам
Паўднёвы Тайланд

**Паўднёвы Тайланд** () — рэгіён у Тайландзе, звязаны з Цэнтральным Тайландам перашыйкам Кра. Паўднёвы Тайланд знаходзіцца на Малайскім паўвостраве і займае плошчу  км². Самая вузкая частка паўвострава — перашыек Кра, па якім праходзіць паўночная мяжа Паўднёвага Тайланда. На заходнім узбярэжжы пераважаюць стромкія берагі, а ва ўсходняй частцы раскінуліся раўніны і рачныя даліны. Самая буйная рака — Тапі ў правінцыі Суратхані, басейн якой складае каля 8000 км² і займае прыкладна 10 % плошчы Паўднёвага Тайланда. У рэгіёне таксама працякаюць рэкі Патані, Саібуры, Крабі і Транг. Самае вялікае возера — Сангхла плошчай 1040 км². Ёсць вадасховішча Цзяо Лан плошчай 165 км². У правінцыі Суратхані знаходзіцца нацыянальны парк Каа Сок.

Самы высокі пункт — гара Кхаа Ланг вышынёй 1815 метраў над узроўнем мора.

Катэгорыя:Рэгіёны Тайланда
Цэнтральны Тайланд

**Цэнтральны Тайланд** () — рэгіён у Тайландзе. На паўночным усходзе мяжуе з Ісанам, а на поўначы — з Паўночным Тайландам. У рамках падзелу краіны на 4 рэгіёны, на поўдні Цэнтральны Тайланд мяжуе з Паўднёвым Тайландам, а на захадзе з М’янмай. Паўднёвую частку Цэнтральнага Тайланда абмывае Сіямскі заліў. У рамках падзелу краіны на 6 рэгіёнаў, на захадзе Цэнтральны Тайланд мяжуе толькі з Заходнім Тайландам, а на ўсходзе — з Усходнім Тайландам.

Катэгорыя:Рэгіёны Тайланда
Усходні Тайланд

**Усходні Тайланд** () — рэгіён у Тайландзе. На ўсходзе мяжуе з Камбоджай, а на захадзе з Цэнтральным Тайландам. Рэльеф рэгіёну вылучаецца невысокімі горнымі хрыбтамі, якія чаргуюцца з невялікімі басейнамі рэк, якія ўпадаюць у Сіямскі заліў.

Вырошчванне садавіны з’яўляецца асноўным кампанентам сельскай гаспадаркі ў рэгіёне. Важную ролю ў эканоміцы адыгрывае турызм. Ля ўсходняга ўзбярэжжа Тайланда ёсць некалькі астравоў, такіх як Січанг, Лан, Самет і Чанг.

Катэгорыя:Рэгіёны Тайланда
Пхетбуры

**Пхетбуры** () — горад на захадзе Тайланда, адміністрацыйны цэнтр аднайменнай правінцыі.

Горад знаходзіцца ў паўночна-ўсходняй частцы правінцыі, на берагах аднайменнай ракі, паблізу ўзбярэжжа Сіямскага заліва, за 70 км на паўднёвы захад ад сталіцы краіны Бангкока. Абсалютная вышыня — чатыры метры над узроўнем мора. У ваколіцах шмат пячор.

Катэгорыя:Гарады Тайланда
Заходні Тайланд

**Заходні Тайланд** () — рэгіён у Тайландзе. На захадзе мяжуе з М’янмай, а на ўсходзе з Цэнтральным Тайландам. Рэльеф Заходняга Тайланда вылучаецца высокімі гарамі і глыбокімі рачнымі далінамі. Рэгіён багаты ляснымі тэрыторыямі. Вада і мінералы таксама з’яўляюцца важнымі прыроднымі рэсурсамі: тут былі пабудаваны плаціны, а горназдабываючая прамысловасць з’яўляецца важнай галіной у рэгіёне.

Катэгорыя:Рэгіёны Тайланда
Ратбуры (правінцыя)

**Ратбуры** () — правінцыя (чангват) у заходняй частцы Тайланда. На поўначы мяжуе з Канчанабуры, на ўсходзе — з правінцыямі Накхонпатхом, Самутсакхон і Самутсонгкхрам, на поўдні — з правінцыяй Пхетбуры. На захадзе правінцыя мяжуе з М’янмай.

Адміністрацыйны цэнтр — горад Ратбуры. Губернатар — Сумет Чайлетванітчакун (з 2008 года).

Плошча правінцыі складае 5196,5 км² (42-е месца па памеры).

Катэгорыя:Правінцыі Тайланда
Мэкхлонг

**Мэкхлонг** () — рака на захадзе Тайланда.

Пачынаецца ў месцы зліцця рэк Кхвэяй (злева) і Кхуэнай (справа) ля горада Канчанабуры, працякае па правінцыях Канчанабуры і Ратбуры і ўпадае ў Сіямскі заліў у раёне горада Самутсангкхрам.

## Спасылкі 
Катэгорыя:Рэкі Тайланда
Катэгорыя:Рэкі, якія ўпадаюць у Ціхі акіян
Катэгорыя:Басейн Паўднёва-Кітайскага мора
Чумпхон

**Чумпхон** — горад на поўдні Тайланда, адміністрацыйны цэнтр правінцыі Чумпхон і цэнтральнага раёна правінцыі. Знаходзіцца за 463 км ад Бангкока. Па выніках перапісу 2005 года насельніцтва — 33522 чал. Горад цалкам уключае ў сябе абшчыну (тамбон) Тха Тапхау і часткова абшчыны Банг Мак, Ванг Пхай, На Тхунг і Кхун Кратхінг. Асноўная галіна — сельская гаспадарка.

Катэгорыя:Гарады Тайланда
Чумпхон (правінцыя)

**Чумпхон** () — правінцыя на поўдні Тайланда, размешчана на ўзбярэжжы Сіямскага заліва. На поўначы мяжуе з правінцыяй Прачуапкхірыкхан, на поўдні — Суратані, на захадзе — правінцыяй Ранонг і М’янмай. Правінцыя размешчана на вузкім перашыйку Кра, які злучае паўвостраў Малака з кантынентам. На захадзе Чумпхон размешчаны ўзгоркі хрыбта Пхукет і яго працягу — ланцугі Тенасэрым, усходняя частка правінцыі больш раўнінная.

Катэгорыя:Правінцыі Тайланда
Ратбуры

**Ратбуры** (тайск. ราชบุรี) — горад на захадзе Тайланда, адміністрацыйны цэнтр аднайменнай правінцыі.

Горад знаходзіцца ва ўсходняй частцы правінцыі, на берагах ракі Мэкхлонг, за 65 км на паўднёвы захад ад сталіцы краіны Бангкока. Абсалютная вышыня — 5 метраў над узроўнем мора. Па дадзеных перапісу 2000 года колькасць насельніцтва горада — 82 803 чалавек. У ваколіцах Ратбуры вядзецца здабыча флюарыту і волава.

Катэгорыя:Гарады Тайланда
Суратхані

**Суратхані** () — горад у аднайменнай правінцыі на поўдні Тайланда, пры ўпадзенні ракі Тапі ў бухту Бандон, за 640 км на паўднёвы захад ад Бангкока. Суратхані з’яўляецца цэнтрам горназдабыўной прамысловасці і лесагандлю. Порт горада з’яўляецца важнай рыбалавецкай гаванню.

Вакол горада размешчаны плантацыі какосавых пальмаў. За 30 км на захад ад горада размешчаны аэрапорт, які выкарыстоўваецца для транзіту на востраў Самуй, з якім Суратхані звязваюць паромныя зносіны. Чыгуначная станцыя Суратхані на паўднёвай лініі чыгункі, якая злучае Бангкок з Паўднёвым Тайландам, знаходзіцца за 15 км ад горада.

Катэгорыя:Гарады Тайланда
Восьмы канал

**ЗАТ «8 КАНАЛ»** — беларускі тэлеканал.

Як СМІ, зарэгістраваны 19 жніўня 1996 года, прыступіў да вяшчання сваіх праграм 3 кастрычніка 1996 у 18:00. Хоць, па неафіцыйных даных, ён вяшчаў яшчэ з пачатку 1990-х гадоў, паказваючы галівудскія баевікі ў дрэннай якасці, і з таго часу па цяперашні пазіцыянуецца як інфармацыйна-забаўляльны. Першапачаткова сігнал канала магчыма было прыняць толькі на самаробную антэну. У цяперашні час «8 канал» ажыццяўляе кругласутачнае вяшчанне. Кампанія ЗАТ «8 канал» займаецца вытворчасцю дакументальных фільмаў, тэлевізійных праграм, рэпартажаў, выпускаў навін і спансаваннем спартыўных мерапрыемстваў. Аснову тэлепраграм складаюць перадачы ўласнай вытворчасці, фільмы, дакументальныя цыклы, мастацкія серыялы для дзяцей і дарослых.

Транслюецца ў базавых аналагавых і лічбавых пакетах усіх асноўных кабельных аператараў па Рэспубліцы Беларусь, у аператараў IPTV і аператараў эфірнай лічбавай трансляцыі DVB-T2.

Тэлеперадачы канала выходзяць на рускай і беларускай мовах.

1 студзеня 2001 года на 8-метровым канале у Мінску было пачата вяшчанне тэлеканала СТБ. У гэтым жа годзе «8 канал» пабудаваў уласны тэлевяшчальны цэнтр: перадатчык, перадавальная антэна і мачта знаходзяцца ва ўласнасці кампаніі, і ў канцы снежня 2001 года канал аднавіў сваю працу на 11-мятровым канале ў сталіцы Беларусі.

21 студзеня 2019 года тэлеканал перайшоў на фармат вяшчання HD.

28 ліпеня 2025 года тэлеканал перайшоў на кругласутачнае вяшчанне.

## Цікавы факт 
* За нявыплату вяшчання тэлеканал быў выключаны з першага мультыплекса, а асноўнае месца было аддадзена тэлеканалу які толькі стварыўся — Беларусь 3. У цяперашні час тэлеканал уваходзіць у другі камерцыйны мультыплекс. Да лістапада 2015 года вяшчаў у адкрытым доступе.

## Аналагавае вяшчанне 
03.10.1996 — 15.05.2015
* Віцебск 24 канал
* Мінск 8 і 11 каналы

## Крыніцы 
## Спасылкі 
* Тэлебачанне: у ЗАТ «8 канал» забралі частату — Белорусская деловая газета
* 8-ы канал гатовы аднавіцца — Вечерний Минск

Катэгорыя:Тэлеканалы Беларусі
Катэгорыя:Тэлеканалы на беларускай мове
Катэгорыя:Тэлеканалы на рускай мове
Тапі (рака)

**Тапі** — рака ў Тайландзе, упадае ў Сіямскі заліў. Самая доўгая рака Паўднёвага Тайланда.

Даўжыня ракі — 230 км. Плошча вадазборнага басейна — 11585 км². Тапі бярэ пачатак на схілах гары Луанг і працякае па тэрыторыі правінцыі Накхонсітхамарат, упадае ў бухту Бандон Сіямскага заліва каля горада Суратхані, утвараючы ў вусці шырокі эстуарый.

Найбуйнейшы прыток — рака Пхумдуанг, плошча басейна якой (6125 км²) перавышае басейн Тапі (без Пхумдуанга — 5460 км²). За 9 км ад вусця на рацэ размешчаны астравок Лампху.

Катэгорыя:Рэкі Тайланда
Катэгорыя:Рэкі, якія ўпадаюць у Ціхі акіян
Катэгорыя:Басейн Паўднёва-Кітайскага мора
Лістапад (фільм, 2017)

«**Лістапад**» () — мастацкі фільм 2017 года рэжысёра . Сумесная вытворчасць Эстоніі, Польшчы, Нідэрландаў.

Фільм быў прадстаўлены ў асноўнай конкурснай праграме ігравога кіно 24-га Мінскага міжнароднага кінафестывалю «Лістапад».

## Сюжэт 
Дзеянне адбываецца ў паганскай эстонскай вёсцы, дзе прагныя і бесталковыя сельскія жыхары змагаюцца з Чумой, Старым Нячыстым і дамавікамі. Галоўная гераіня фільма — маладзенькая Лійна, безнадзейна закаханая ў сельскага хлопца Ханса. Але Хансу падабаецца прыгожая паненка з маёнтка. Да таго ж бацька Лійны патрабуе, каб дзяўчына выйшла замуж за пахабніка Эндэля.

## Акцёрскі склад 
* Рэа Лест
* Ёрген Ліік
* Хэйна Калм
* Катарыйна Унт
* Дытэр Лазэр
* Тааві Ээльмаа
* Арва Кукумягі

## Узнагароды 
Паводле інфармацыі сайта «*Internet Movie Database*» фільм быў адзначаны 24 кінаўзнагародамі і яшчэ 7 намінацыямі.

## Крыніцы 
## Спасылкі 
* 

Катэгорыя:Фільмы Эстоніі 2017 года
Катэгорыя:Фільмы Польшчы 2017 года
Катэгорыя:Фільмы Нідэрландаў 2017 года
Катэгорыя:Фільмы-драмы 2017 года
Катэгорыя:Фільмы жахаў 2017 года
Катэгорыя:Фэнтэзійныя фільмы 2017 года
Катэгорыя:Фільмы-драмы Эстоніі
Катэгорыя:Фільмы-драмы Польшчы
Катэгорыя:Фільмы-драмы Нідэрландаў
Катэгорыя:Фільмы жахаў Эстоніі
Катэгорыя:Фільмы жахаў Польшчы
Катэгорыя:Фільмы жахаў Нідэрландаў
Катэгорыя:Фэнтэзійныя фільмы Эстоніі
Катэгорыя:Фэнтэзійныя фільмы Польшчы
Катэгорыя:Фэнтэзійныя фільмы Нідэрландаў
Катэгорыя:Чорна-белыя фільмы
Катэгорыя:Экранізацыі раманаў
Катэгорыя:Фільмы на эстонскай мове
Катэгорыя:Фільмы на нямецкай мове
Катэгорыя:Фільмы Райнера Сарнета
200 найлепшых раманаў паводле версіі Бі-бі-сі

**Спіс 200 найлепшых раманаў** ( — у дадзеным выпадку літаральна «тоўстыя кніжкі») быў складзены ў 2003 годзе па выніках апытання, у якім прынялі ўдзел падданыя Вялікабрытаніі. Было апытана каля 1 млн чалавек. Для першых 21 пазіцыі было абмежаванне «толькі адна кніга ад аўтара»: гэтыя кнігі былі прадстаўлены тэлегледачам у перадачы, якая транслявалася паміж 18 кастрычніка і 13 снежня 2003 года .

45 кніг са спіса былі выдадзены ў розны час выдавецтвам «Penguin Books».

З-за таго што спіс складзены на аснове апытанняў меркавання чытачоў, у ім неаб’ектыўна шмат менавіта брытанскіх і англамоўных твораў у параўнанні з творамі на іншых мовах (135 брытанскіх і 48 іншых англамоўных у параўнанні з 17 на ўсіх іншых мовах) або ў параўнанні з больш незалежна складзенымі спісамі, напрыклад, спісам 100 кніг Нарвежскага кніжнага клуба. Па прычыне таго, што складзены спіс на аснове пераваг апытаных брытанцаў, у дадзеным спісе прадстаўлены, па сутнасці, папулярныя кнігі і бэстсэлеры на брытанскім рынку (ад дзіцячых да мастацкіх твораў), а не нейкі вынік аналізу экспертаў.

Катэгорыя:Літаратура Вялікабрытаніі
Катэгорыя:2003 год у Вялікабрытаніі
Катэгорыя:2003 год у літаратуры
Катэгорыя:Рэйтынгі
Суратхані (правінцыя)

**Суратхані** (тайск. สุราษฎร์ธานี) — самая вялікая па плошчы правінцыя паўднёвага Тайланда. Суратхані мяжуе з правінцыямі: Чумпхон і Ранонг — на поўначы, Крабі і Пхангнга — на паўднёвым захадзе і Накхонсітхамарат — на паўднёвым усходзе.

Цэнтр правінцыі прадстаўлены прыбярэжнай раўнінай ракі Тапі, большай часткай пакрытай пашамі з рэдкімі плантацыямі каучуканосаў і какосавай пальмы. На захадзе Суратхані размешчаны хрыбет Пхукет, пакрыты лясамі. Правінцыі таксама належаць многія выспы ў сіямскім заліве, у тым ліку турыстычныя Самуй, Пханган, Тау і нацыянальны парк Ангтхонг.

Галоўныя рэкі правінцыі — Тапі і Кірырат, якія злучаюцца каля горада Тхакам, незадоўга да ўпадзення ў бухту Бандон.

Катэгорыя:Правінцыі Тайланда
Уагадугускае пагадненне (2007)

**Уагадугускае пагадненне** () — мірны дагавор, падпісаны 4 сакавіка 2007 года паміж прэзідэнтам Кот-д’Івуара Ларанам Гбагбо і лідарам групоўкі «Новыя сілы» Гіёмам Саро ў горадзе Уагадугу (Буркіна-Фасо). Дакумент паклаў канец Першай Івуарыйскай вайне. Пагадненне было чацвёртай па ліку мірнай ініцыятывай па ўрэгуляванні канфлікту. Дагавор абавязваў бакі спыніць агонь, дэмантаваць буферную зону паміж поўначчу і поўднем краіны, пачаць падрыхтоўку да прэзідэнцкіх выбараў. Кіраўнік мяцежнікаў хутка атрымаў пасаду прэм’ер-міністра. У сваю чаргу яго байцы павінны былі раззброіцца (усяго 40 тысяч паўстанцаў склалі зброю). 

У адрозненне ад папярэдніх пагадненняў, заключаных пры пасярэдніцтве Францыі і ПАР, гэта было заключана ў выніку прамых перамоваў паміж паўстанцамі і ўладамі Кот-д’Івуара.

Некаторую выгаду ад заключэння мірнага пагаднення атрымаў прэзідэнт Буркіна-Фасо Блез Кампаарэ, які змог зарэкамендаваць сябе як уплывовы палітык у Заходняй Афрыцы. Акрамя таго, гэта вырашыла шэраг праблем для яго краіны: знешні гандаль спыніўся ў выніку грамадзянскай вайны ў суседняй дзяржаве, бо большая частка яго ажыццяўлялася праз івуарыйскі порт Абіджан. У выніку імпартныя тавары сталі значна даражэйшымі, але пасля спынення баявых дзеянняў сітуацыя наладзілася.

Катэгорыя:Сакавік 2007 года
Катэгорыя:2007 год у палітыцы
Катэгорыя:Падзеі 4 сакавіка
Катэгорыя:2007 год у Буркіна-Фасо
Катэгорыя:2007 год у Кот-д’Івуары
Катэгорыя:Ваенна-палітычны крызіс у Кот-д’Івуары
Катэгорыя:Мірныя дагаворы
Самуй

**Самуй** () — востраў у Сіямскім заліве Ціхага акіяна. З’яўляецца часткай тайландскай правінцыі Суратхані. Другі па памеры востраў Тайланда пасля Пхукета, плошча — 228,7 км², максімальная вышыня над узроўнем мора 635 м. Папулярны курорт. Размешчаны прыкладна за 700 км ад Бангкока і 40 км ад усходняга ўзбярэжжа Паўднёвага Тайланда. Востраў багаты прыроднымі славутасцямі: беласнежнымі пясчанымі пляжамі, каралавымі рыфамі і какосавымі пальмамі. У чэрвені 2008 года Самую быў прадстаўлены афіцыйны муніцыпальны статус незалежнага горада, да гэтага ён быў пад адміністрацыйнай юрысдыкцыяй горада Суратхані.

Катэгорыя:Астравы Тайланда
Катэгорыя:Астравы Паўднёва-Кітайскага мора
Хібула

«**Хібула**» () — мастацкі фільм 2017 года рэжысёра . Сумесная вытворчасць Грузіі, Францыі, Германіі.

Фільм быў прадстаўлены ў асноўнай конкурснай праграме ігравога кіно 24-га Мінскага міжнароднага кінафестывалю «Лістапад».

## Сюжэт 
Кіраўнік новай незалежнай краіны скінуты ў выніку дзяржаўнага перавароту. Ён вымушаны бегчы ў горы, дзе па чутках хаваюцца лаяльныя яму групы войскаў. З іх дапамогай ён марыць вярнуцца з выгнання і аднавіць ўладу. Ідучы за праваднікамі, ён робіць доўгі знясільваючы пераход, на  працягу якога пачуццё ўпэўненасці саступае месца сумненням, а надзея суседнічае з адчаем. Нарэшце герой дасягае вёскі Хібула, у якой вырашыцца яго лёс.

## Акцёрскі склад 
* Хасэйн Махджуб
* Кішвард Манвелішвілі
* Нодар Дзідзігуры
* Зураб Антэлава

## Узнагароды 
Паводле інфармацыі сайта «*Internet Movie Database*» фільм быў адзначаны 2 намінацыямі.

## Зноскі 
## Спасылкі 
* 

Катэгорыя:Фільмы-драмы 2017 года
Катэгорыя:Фільмы Грузіі 2017 года
Катэгорыя:Фільмы Францыі 2017 года
Катэгорыя:Фільмы Германіі 2017 года
Катэгорыя:Фільмы-драмы Грузіі
Катэгорыя:Фільмы-драмы Францыі
Катэгорыя:Фільмы-драмы Германіі
Катэгорыя:Фільмы на грузінскай мове
Катэгорыя:Фільмы Георгія Авашвілі
Парарока (фільм)

«**Парарока**» () — мастацкі фільм 2017 года рэжысёра . Сумесная вытворчасць Румыніі і Францыі.

Фільм быў прадстаўлены ў асноўнай конкурснай праграме ігравога кіно 24-га Мінскага міжнароднага кінафестывалю «Лістапад».

## Сюжэт 
Крысціна і Багдан — ідэальная сямейная пара. Ім абодвум за трыццаць. Яны шчаслівыя, паспяховыя, гадуюць двух дзяцей — 5-гадовую Марыю і 7-гадовага Іліе. У іх выдатная кватэра. Ён працуе ў банку, яна — бухгалтар. Аднойчы раніцай у нядзелю, калі Крысціна прымаецца за хатнюю ўборку, Багдан вядзе дзяцей у парк каля дома. Падчас прагулкі Марыя раптам знікае. З гэтага моманту жыццё сям’і ўжо ніколі не будзе ранейшым.

## Акцёрскі склад 
* Багдан Думітраке
* Юлія Люмэнарэ
* Адэла Мэргідан
* Штэфан Рэуш
* Канстанцін Даджою
* Эльвіра Дзятку

## Узнагароды 
Паводле інфармацыі сайта «*Internet Movie Database*» фільм быў адзначаны 12 кінаўзнагародамі і яшчэ 13 намінацыямі.

## Зноскі 
## Спасылкі 
* 

Катэгорыя:Фільмы Румыніі 2017 года
Катэгорыя:Фільмы Францыі 2017 года
Катэгорыя:Фільмы-драмы 2017 года
Катэгорыя:Фільмы-драмы Румыніі
Катэгорыя:Фільмы-драмы Францыі
Катэгорыя:Фільмы на румынскай мове
Катэгорыя:Фільмы Канстанціна Папеску
Турэцкае сядло

«**Турэцкае сядло**» () — мастацкі фільм 2017 года рэжысёра .

Фільм быў прадстаўлены ў асноўнай конкурснай праграме ігравога кіно 24-га Мінскага міжнароднага кінафестывалю «Лістапад».

## Сюжэт 
Герой фільма Ільіч не можа зразумець: што з ім не так? Ільіч — былы «стукач», агент па вонкавым назіранні ў КДБ, потым ФСБ. Дасведчаны інструктар. Зараз ён на пенсіі. Ад адзіноты Ільіч працягвае сачыць за тымі, хто абуджае ў ім цікаўнасць. Доктар ставіць яму дыягназ «сіндром пустога турэцкага сядла», які для грамадства небяспекі не ўяўляе. Аднойчы ў яго доме пасяляюцца новыя суседзі – маладая пара музыкаў – і жыццё Ільіча змяняецца…

## Акцёрскі склад 
* Валерый Маслаў
* Веранiка Кузняцова
* Вiталiй Даўшаў
* Iлля Каўрыжных
* Сяргей Генкiн
* Ганна Беленькая

## Узнагароды 
Паводле інфармацыі сайта «*Internet Movie Database*» фільм быў адзначаны 7 намінацыямі.

## Зноскі 
## Спасылкі 
* 

Катэгорыя:Фільмы-драмы 2017 года
Катэгорыя:Фільмы Расіі 2017 года
Катэгорыя:Фільмы-драмы Расіі
Катэгорыя:Фільмы на рускай мове
Катэгорыя:Фільмы Юсупа Разыкава
Ямата (правінцыя)

thumb|На карце Японіі
**Правінцыя Ямата** () існавала з VIII ст. да 1871 г. на востраве Хонсю. Яе тэрыторыя прыкладна супадае з сучаснай прэфектурай Нара.

## Спасылкі 
* Medieval Landscape of Yamato Province 

Катэгорыя:Гістарычныя вобласці Японіі
Пханган

**Пханган**  — востраў у Сіямскім заліве, адносіцца да правінцыі Суратхані, Тайланд. Шырока вядомы дзякуючы штомесячнай вечарынцы «Full Moon Party». Папулярны ў бэкпэкераў і сучасных хіпі. Пангхан з’яўляецца часткай архіпелага Самуй, да якога адносяцца яшчэ два буйных выстрава Самуй і Тау, а таксама мноства больш дробных выспаў.

На востраве пераважае гарыстая мясцовасць, большая частка якой пакрыта трапічнымі лясамі. Ёсць некалькі невялікіх вадаспадаў. Частка вострава выкарыстоўваецца пад сельскую гаспадарку і какосавыя плантацыі. Берагі пераважна скалістыя, але ёсць бухты і пясчаныя пляжы.

Плошча — 125 км². Прыкладны перыметр вострава 40 км. Найвышэйшы пункт — гара Кхао Ра, 630 метраў. Адлегласць да мацерыка — каля 55 км. Бліжэйшыя астравы/адлегласць — Самуй (15 км), Тау (35 км). Галоўны горад — Тангсала.

Катэгорыя:Астравы Тайланда
Катэгорыя:Астравы Паўднёва-Кітайскага мора
Кота-Бару

**Кота-Бару** — горад у Малайзіі, сталіца штата Келантан. Размешчаны ў паўночна-ўсходняй частцы паўвострава Малака, паблізу месца ўпадзення ракі Келантан у Паўднёва-Кітайскае мора, недалёка ад мяжы з Тайландам.

## Клімат 
Клімат Кота-Бару — экватарыяльны. Сухі сезон адсутнічае; ва ўсе месяцы года выпадае больш за 60 мм ападкаў. Найбольш дажджлівы перыяд — з кастрычніка па снежань. Сярэдні гадавы ўзровень ападкаў — каля 2500 мм. У перыяд з лістапада па люты звычайна крыху прахаладней, чым у астатнія месяцы года.

Катэгорыя:Гарады Малайзіі
Новакірылаўка

**Новакірылаўка** () — пасёлак у Клімаўскім раёне Бранскай вобласці Расіі. Уваходзіць у склад Кірылаўскага сельскага паселішча.

## Гісторыя 
Пасёлак узнікае ў 1920-х пад назвай *Кірылаўскі*.

З 1929 года ў складзе Чуравіцкага раёна Клінцоўскай акругі, а з 1932 года ў Клімаўскім раёне Заходняй вобласці, у 1937 годзе перададзены ў склад Арлоўскай вобласці. У 1944 годзе ўвайшоў у склад Чуравіцкага раёна Бранскай вобласці. З 1956 года зноў у Клімаўскім раёне.

## Крыніцы 
Катэгорыя:Населеныя пункты Клімаўскага раёна
Бандон (бухта)

**Бандон** () — бухта ў Сіямскім заліве. Належыць Тайланду. На беразе бухты размешчаны горад Суратхані. У бухту ўпадае рака Тапі. Бухту агароджваюць астравы Тау, Пханган і Самуй. На захад размешчаны хрыбет Пхукет, які знаходзіцца на перашыйку Кра, паўднёвей — хрыбет Луанг.

Праз бухту планавалася правесці Тайскі канал.

Катэгорыя:Сіямскі заліў
Катэгорыя:Залівы Тайланда
Катэгорыя:Залівы Ціхага акіяна
Дэвід Кард

**Дэвід Эдвард Кард** (; ) — канадска-амерыканскі эканаміст і прафесар эканомікі Каліфарнійскага ўніверсітэта ў Берклі. Узнагароджаны паловай прэміі па эканоміцы імя Альфрэда Нобеля 2021 года «за эмпірычны ўклад у эканоміку працы», а другую палову сумесна атрымалі Джошуа Ангрыст і Гвіда Імбенс.

## Ранняе жыццё і кар’ера 
Дэвід Кард нарадзіўся ў Гуэлфе, Антарыа, у 1956 годзе. Яго бацькі былі жывёлаводамі. Кард атрымаў ступень бакалаўра мастацтваў ва Універсітэце Куінс у Кінгстане ў 1978 годзе і ступень доктара філасофіі па эканоміцы ў 1983 годзе ў Прынстанскім універсітэце, пасля завяршэння доктарскай дысертацыі пад назвай «Індэксацыя ў доўгатэрміновых працоўных кантрактах» пад кіраўніцтвам Орлі Эшэнфельтэра.

Кард пачаў сваю кар’еру ў Вышэйшай школе бізнесу Чыкагскага ўніверсітэта, дзе 2 гады быў дацэнтам кафедры эканомікі бізнесу. Працаваў на факультэце ў Прынстанскім універсітэце з 1983 па 1997 год, перш чым пераехаць у Берклі; з 1990 па 1991 год працаваў запрошаным прафесарам у Калумбійскім універсітэце. З 1988 па 1992 год Кард быў намеснікам рэдактара *Journal of Labour Economics,* а з 1993 па 1997 год ён быў сурэдактарам . З 2002 па 2005 год ён быў сурэдактарам *The American Economic Review*. Пазнейшыя даследаванні павышэння мінімальнай заработнай платы, як правіла, пацвярджаюць высновы Карда і Кругера, а таксама шматлікіх эканамістаў, у тым ліку Джозефа Стыгліца і Пола Кругман.

Дэвід Кард таксама ўнёс свой уклад у даследаванні іміграцыі, адукацыі, прафесійнага навучання і няроўнасці. Большая частка прац Карда засяроджана на параўнанні паміж ЗША і Канадай у розных сітуацыях. Што тычыцца іміграцыі, даследаванне Карда паказала, што эканамічны ўплыў новых імігрантаў мінімальны. Кард правёў некалькі тэматычных даследаванняў па хуткай асіміляцыі груп імігрантаў, выявіўшы, што яны практычна не ўплываюць на заработную плату. Напрыклад, Кард вывучыў эканамічныя наступствы Марыэльскага сыхода і параўнаў эканамічныя эфекты ў Маямі з тымі ж у Атланце, Х’юстане, Лос-Анджэлесе і Тампе, якія прымаюць менш кубінскіх імігрантаў.

Працаваў сведкам-экспертам Гарварда па справам прыёму ў Гарвард.

## Узнагароды 
* 1995 — Медаль Джона Бейтса Кларка;
* 2014 — BBVA Foundation Frontiers of Knowledge Award;
* 2021 — Прэмія па эканоміцы імя Альфрэда Нобеля.

У 2021 годзе абраны членам Нацыянальнай акадэміі навук ЗША.

## Публікацыі 
### Кнігі 
* 
* 
* 
* 
* 
* 
* 
* 
* 
* 
* 
* 
* 

## Спасылкі 
* Хатняя старонка Дэвіда Карда на факультэце эканомікі ва Універсітэце Берклі
* Дэвід Кард, дырэктар Цэнтра эканомікі працы Каліфарнійскага універсітэта ў Берклі
* Інтэрв’ю з Дэвідам Кардам, рэгіён, Федэральны рэзервовы банк Мінеапаліса, 1 снежня 2006 год

Катэгорыя:Выкладчыкі Калумбійскага ўніверсітэта
Катэгорыя:Выкладчыкі Чыкагскага ўніверсітэта
Катэгорыя:Выпускнікі Прынстанскага ўніверсітэта
Катэгорыя:Лаўрэаты Нобелеўскай прэміі па эканоміцы
Катэгорыя:Члены Амерыканскай акадэміі мастацтваў і навук
Маленькі крыжаносец

«**Маленькі крыжаносец**» або «**Крыжачок**» () — мастацкі фільм 2017 года рэжысёра . Сумесная вытворчасць Чэхіі, Славакіі, Італіі.

Фільм быў прадстаўлены ў асноўнай конкурснай праграме ігравога кіно 24-га Мінскага міжнароднага кінафестывалю «Лістапад».

## Сюжэт 
Рыцар Боржак адпраўляецца на пошукі сына. Маленькі Ян ўцёк з дому — ён паверыў, што ў дзяцей ёсць свяшчэнная місія на Святой Зямлі, і цяпер ён хоча паўдзельнічаць у крыжовым паходзе. Бацька дарэмна спрабуе адшукаць уцекача. Вандруючы па свеце, Боржак пастаянна сустракае людзей, якія сцвярджаюць, што бачылі хлопчыка. Але дзіця застаецца па-ранейшаму няўлоўным…

## Акцёрскі склад 
* Карэл Родэн
* Алеш Білік
* Матоўш Джон
* Яна Семерадава
* Йіржы Соўкуп
* Міхал Легінь

## Узнагароды 
Паводле інфармацыі сайта «*Internet Movie Database*» фільм быў адзначаны 3 кінаўзнагародамі і яшчэ 20 намінацыямі.

## Зноскі 
## Спасылкі 
* 

Катэгорыя:Фільмы-драмы 2017 года
Катэгорыя:Фільмы Чэхіі 2017 года
Катэгорыя:Фільмы Славакіі 2017 года
Катэгорыя:Фільмы Італіі 2017 года
Катэгорыя:Фільмы-драмы Чэхіі
Катэгорыя:Фільмы-драмы Славакіі
Катэгорыя:Фільмы-драмы Італіі
Катэгорыя:Гістарычныя фільмы Чэхіі
Катэгорыя:Гістарычныя фільмы Славакіі
Катэгорыя:Гістарычныя фільмы Італіі
Катэгорыя:Фільмы на чэшскай мове
Катэгорыя:Фільмы Вацлава Кадрнкі
Паўстанні ў Кот-д’Івуары (2017)

**Паўстанні ў Кот-д’Івуары 2017 года** — серыя ўзброеных выступленняў вайскоўцаў Узброеных Сіл Кот-д’Івуара ў студзені і маі 2017 года. Бунты ахапілі такія гарады Абіджан, Ямусукра, Ман, Буаке, Адзіене, Карога, Далоа, Дымбакро, Бандуку, Тулепле, Даўкро, Абоба.

## Студзеньскія мецяжы 
6 студзеня група дэмабілізаваных салдат уварвалася ў горад Буаке. Каля дзвюх гадзін ночы яны ўступілі ў перастрэлку з мясцовымі сілавікамі. Затым вайскоўцы захапілі зброю на паліцэйскіх участках і занялі пазіцыі на паўночным і паўднёвым уездах у горад. Сам Буаке патрулявалі атрады паўстанцаў у балаклавах на аўтамабілях і матацыклах. Акрамя таго, раніцай адбыўся бой ля ваеннага лагера ў Далоа. Крыху пазней сутыкненні зафіксаваны ў горадзе Карога.

7 студзеня паступілі паведамленні аб перастрэлках на ваеннай базе ў цэнтры Абіджана і Мане.

Мяцежнікі запатрабавалі павышэння зарплаты, выплаты бонусаў і скарачэння тэрмінаў, неабходных для атрымання больш высокіх званняў.

У якасці закладу мяцежнікі ўзялі ў закладнікі міністра абароны Данвахі і намесніка камандзіра лаяльнай Рэспубліканскай гвардыі Ісіяка Уатара, але пасля выканання ўладамі сваіх абяцанняў адпусцілі іх. На 8 студзеня сітуацыя канчаткова стабілізавалася, і паўстанцы раззброіліся.

17 студзеня ўспыхнулі выступленні ў Ямусукра, Буаке, Мане, Дымбакро і Далоа. Мяцежнікі хацелі атрымаць аналагічныя саступкі. Гэтым разам не абышлося без ахвяр. У Ямусукра былі застрэлены чатыры чалавекі, у тым ліку не менш за двух мяцежнікаў, забітых Рэспубліканскай гвардыяй.

## Майскі мяцеж 
8 мая пачаўся новы бунт. Падставай для яго стала нявыплата прэмій, узгодненых у студзені: эквівалент 12 тысяч еўра на салдата. Праз суткі пасля таго, як было дасягнута пагадненне, урад адмяніў выплату кампенсацый. У Буаке і Карога былі забіты па меншай меры восем мірных жыхароў, якія пратэставалі супраць бунту. 14 мая загінуў адзін з паўстанцаў. Міністр абароны краіны абвясціў аб выдачы грашовых узнагарод на суму ў 5 мільёнаў івуарыйскіх франкаў, але паўстанцы запатрабавалі 7. У гэты ж час войскі, лаяльныя прэзідэнту Аласану Уатары, пачалі сілавую аперацыю, атачыўшы занятыя збунтаванымі салдатамі раёны.

## Наступствы 
Мецяжы знізілі давер замежных інвестараў да «івуарыйскага эканамічнага цуда», якое Кот-д’Івуар прадэманстраваў пасля заканчэння Другой Івуарыйскай вайны.

## Зноскі
Катэгорыя:Канфлікты 2017 года
Катэгорыя:Студзень 2017 года
Катэгорыя:Май 2017 года
Катэгорыя:2017 год у Кот-д’Івуары
Катэгорыя:Паўстанні
Алена Ігараўна Лядава

**Алена Ігараўна Лядава** (; нар. , , Тамбоўская вобласць, РСФСР) — расійская актрыса тэатра, кіно і дубляжу. Трохразовы лаўрэат прэмій «Ніка» і «Залаты арол», уладальніца прыза Маскоўскага кінафестывалю за лепшую жаночую ролю (2015) і прэміі «ТЭФІ» (2016).

## Біяграфія 
Нарадзілася 25 снежня 1980 года ў горадзе Маршанску Тамбоўскай вобласці. Потым сям’я пераехала ў Адзінцова Маскоўскай вобласці. Там Алена пайшла ў першы клас.

Скончыла Вышэйшае тэатральнае вучылішча імя М. С. Шчэпкіна ў 2002 годзе і была прынята ў трупу Маскоўскага тэатра юнага гледача, дзе прапрацавала дзесяць гадоў, згуляўшы галоўныя ролі ў спектаклях рэжысёра Г. Яноўскай «Трамвай „Жаданне“» (2005), за ролю якой была намінаваная на прэмію «Залатая маска» і рэжысёра К. Гінкаса «Раберта Зуко» (2007) і іншыя ролі. Дэбют Лядавай у кіно — фільм рэжысёра Аляксея Учыцеля «Космас як прадчуванне» ў 2005 годзе.

У 2012 годзе ўдастоена «Залатога арла» і «Нікі» ў намінацыі «Лепшая жаночая роля другога плана» за ролю дачкі галоўнага героя ў фільме Андрэя Звягінцава «Алена». Праз два гады зноў атрымала «Залатога арла» і «Ніку» ў намінацыі «Лепшая жаночая роля» за ролю жонкі галоўнага героя ў фільме рэжысёра Аляксандра Велядзінскага «Географ глобус прапіў». У 2015 годзе зноў была адзначана гэтымі прэміямі за ролю ў фільме «Левіяфан».

## Спасылкі 
Катэгорыя:Актрысы Расіі
Катэгорыя:Актрысы XXI стагоддзя
Катэгорыя:Прадзюсары Расіі
Катэгорыя:Прадзюсары XXI стагоддзя
Прамысловы індэкс Доу-Джонса

**Прамысловы індэкс Доу Джонса** (, скар. DJIA; NYSE: DJI) — найстарэйшы з існуючых амерыканскіх фондавых індэксаў. Быў створаны рэдактарам газеты *Wall Street Journal* Чарльзам Доу ў 1884 годзе для адсочвання развіцця прамысловага складальніка амерыканскіх фондавых рынкаў. Ніводнае з першапачатковых прамысловых прадпрыемстваў не засталося ў індэксе.

Хоць DJIA з’яўляецца адным з найстарэйшых і найбольш папулярных індэксаў акцый, шматлікія прафесіяналы лічаць, што Dow Jones неадэкватна адлюстроўвае агульны фондавы рынак ЗША у параўнанні з шырэйшымі рыначнымі індэксамі, такімі як S&P 500 або індэкс Russell 2000.

Самы вялікі абвал індэкса адбыўся ў «чорны панядзелак» 1987 года, калі Доу Джонс страціў 22,6 %.

## Разлік і крытэрыі адбору 
Індэкс ахоплівае 30 найбуйнейшых кампаній ЗША. Вызначэнне «прамысловы» — не больш чым даніна гісторыі: цяпер многія з гэтых кампаній не належаць да гэтай галіны.

Першапачаткова індэкс разлічваўся як сярэдняе арыфметычнае цэн на акцыі ахопленых кампаній. Цяпер для разліку суму цэн усіх 30 акцый дзеляць на каэфіцыент Доу Джонса. З 4 лістапада 2021 года каэфіцыент Доў-Джонса складае 0,15172752595384. Каэфіцыент змяняецца кожны раз, калі кампанія-заснавальнік падвяргаецца драбненню акцый, так што драбненне акцый не ўплывае на значэнне індэкса.

## Спіс кампаній 
Станам на 26 лютага 2024 года індэкс складаўся з наступных кампаній:

## Метады інвеставання 
Інвеставанне ў індэкс Доу-Джонса магчыма праз індэксныя фонды, а таксама праз вытворныя інструменты, такія як апцыйныя і ф’ючарсныя кантракты.

Чыкагская біржа апцыонаў выпускае апцыйныя кантракты на Dow праз каранёвы сімвал DJX.

ETF, які паўтарае паказчыкі індэкса, выпускаецца State Street Corporation.

## Крыніцы 
Катэгорыя:Фондавыя індэксы ЗША
Свята-Міхайлаўская царква (Крапіўна)

**Свята-Міхайлаўская царква** — драўляны храм у с. Крапіўна Клімаўскага раёна Бранскай вобласці. Помнік архітэктуры рэгіянальнага значэння.

## Архітэктура 
План царквы хрыжавы, некалькі выцягнуты па падоўжнай восі і падоўжаны прыстаўленай да трапезнага дзядзінца пад званіцай. Ва ўсходніх кутах крыжа невялікія дыяконнік і ахвярнік. Уваходы — галоўны праз дзядзінец, бакавы — праз левы прыдзел. Асобны ўваход у дыяконнік.

Царква пабудавана на цагляным цокале, сцены абабітыя цесам, перакрыцці плоскія, за выключэннем уласна царквы, перакрытай васьмігранным драўляным сардам. Дахі — з дахавай сталі.

Катэгорыя:Клімаўскі раён
Катэгорыя:Храмы Бранскай вобласці
Катэгорыя:Помнікі архітэктуры і горадабудаўніцтва Бранскай вобласці
Катэгорыя:Драўляныя храмы
Гронінгенскі ўніверсітэт

**Гронінгенскі ўніверсітэт** () — нідэрландская дзяржаўная вышэйшая навучальная ўстанова са статусам даследчага ўніверсітэта з сядзібай у горадзе Гронінген.

Установа нязменна ўваходзіць ў шэраг 100 найлепшых універсітэтаў свету, згодна з вядучымі сусветнымі рэйтынгамі. Напрыклад, у 2020 годзе ўніверсітэт займаў 3-е месца ў Нідэрландах, 25-е ў Еўропе і 77-е ў свеце. 

## Структура 
* Факультэт эканомікі і бізнесу
* Факультэт права
* Факультэт тэалогіі і рэлігійных навук
* Факультэт філасофіі
* Факультэт паводніцкіх і сацыяльных навук
* Факультэт медыцынскіх навук
* Факультэт (дакладных) навук і інжынерыі
* Факультэт прасторавых навук

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Гронінген (горад)
Ясенаўка (Клімаўскі раён)

**Ясенаўка** () — вёска ў Клімаўскім раёне Бранскай вобласці Расіі. Уваходзіць у склад Чолхаўскага сельскага паселішча.

## Гісторыя 
Вёска з XIX ст. у складзе Навазыбкаўскага павета Чарнігаўскай губерні. 20 лістапада 1917 года вёска абвяшчалася часткай Севершчыны Украінскай Народнай Рэспублікі. 25 снежня 1917 года вёска ўключана ў склад Украінскай рэспублікі Саветаў.

25 сакавіка 1918 года згодна з Трэцяй Устаўной граматай вёска абвяшчалася часткай Беларускай Народнай Рэспублікі. Аднак да мая 1919 года ў складзе Чарнігаўскай губерні Украінскай ССР, пасля чаго была перададзена ў Гомельскую губерню РСФСР, а пасля ліквідацыі губерні ў 1926 годзе ў Бранскую губерню.

З 1929 года ў складзе Чуравіцкага раёна Клінцоўскай акругі, а з 1932 года ў Клімаўскім раёне Заходняй вобласці, у 1937 годзе перададзена ў склад Арлоўскай вобласці. У 1944 годзе ўвайшла ў склад Чуравіцкага раёна Бранскай вобласці. З 1956 года зноў у Клімаўскім раёне.

## Крыніцы 
Катэгорыя:Населеныя пункты Клімаўскага раёна
Маастрыхцкі ўніверсітэт

**Маастрыхцкі ўніверсітэт** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Маастрыхт.

Каля паловы бакалаўрскіх праграм у ВНУ цалкам выкладаюцца на англійскай мове, а іншая палова цалкам або часткова выкладаецца на нідэрландскай мове. Універсітэт рэгулярна ўваходзіць у лік вядучых універсітэтаў Еўропы. Універсітэт уваходзіць ў спіс 300 найлепшых універсітэтаў свету па пяці асноўных рэйтынгах.

## Структура 
* Факультэт аховы здароўя, медыцыны і навук аб жыцці
* Факультэт псіхалогіі і неўралогіі
* Школа бізнесу і эканомікі
* Юрыдычны факультэт
* Факультэт мастацтваў і сацыяльных навук
* Факультэт (дакладных) навук і інжынерыі

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Маастрыхт
Эйндхавенскі тэхнічны ўніверсітэт

**Эйндхавенскі тэхнічны ўніверсітэт** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Эйндхавен.

Універсітэт уваходзіць у спіс 100 найлепшых універсітэтаў у трох асноўных сусветных рэйтынгах: 99-е месца ў свеце, 34-е ў Еўропе і 3-е ў Нідэрландах.

## Структура 
* Дэпартамент біямедыцынскай інжынерыі
* Дэпартамент убудаванага асяроддзя
* Дэпартамент электратэхнікі
* Дэпартамент прамысловага дызайну
* Дэпартамент хімічнай тэхнікі і хіміі
* Дэпартамент прамысловай інжынерыі і інавацыйных навук
* Дэпартамент прыкладной фізікі
* Дэпартамент механічнай інжынерыі
* Дэпартамент матэматыкі і інфарматыкі

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Эйндхавен
Універсітэт імя Радбода

**Універсітэт імя Радбода** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Неймеген. Названы ў гонар Святога Радбода, біскупа ўтрэхтскага.

## Структура 
* Факультэт філасофіі, тэалогіі і рэлігіязнаўства
* Факультэт літаратуры
* Факультэт навук аб кіраванні
* Факультэт прыродазнаўчых навук, матэматыкі і інфарматыкі
* Факультэт права
* Факультэт сацыяльных навук
* Факультэт медыцынскіх навук

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Неймеген
Універсітэт імя Эразма Ратэрдамскага

**Універсітэт імя Эразма Ратэрдамскага** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Ротэрдам. Названы ў гонар Эразма Ратэрдамскага.

## Структура 
* Школа эканомікі
* Юрыдычная школа
* Школа сацыяльных і паводніцкіх навук
* Медыцынскі цэнтр
* Школа філасофіі
* Школа гісторыі, культуры і камунікацый
* Ратэрдамская школа менеджменту
* Міжнародны інстытут сацыяльных студый
* Школа палітыкі і менеджменту аховы здароўя
* Універсітэцкі каледж
* Цэнтр прадпрымальніцтва
* Інстытут даследаванняў жыллёвага будаўніцтва і гарадскога развіцця
* Нідэрландскі інстытут навук аб здароўі
* Даследчы інстытут менеджменту

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Ротэрдам
Тылбургскі ўніверсітэт

**Тылбургскі ўніверсітэт** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Тылбург.

## Структура 
* Школа эканомікі і менеджменту
* Школа права
* Школа сацыяльных і паводніцкіх навук
* Школа гуманітарных і лічбавых навук
* Школа каталіцкай тэалогіі
* Школа бізнесу і грамадства
* Універсітэцкі каледж

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Тылбург
Твэнтэўскі ўніверсітэт

**Твэнтэўскі ўніверсітэт** () — нідэрландская дзяржаўная вышэйшая навучальная ўстанова са статусам універсітэта з сядзібай у горадзе Энсхедэ (рэгіён Твэнтэ).

## Структура 
* Факультэт паводніцкіх навук, менеджменту і сацыяльных навук
* Факультэт інжынерных тэхналогій
* Факультэт электрычнай інжынерыі, матэматыкі і камп’ютарных навук
* Факультэт прыкладных навук
* Факультэт геаінфармацыйных навук і назірання за Зямлёй

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Энсхедэ
Апелдорнскі тэалагічны ўніверсітэт

**Апелдорнскі тэалагічны ўніверсітэт** () — нідэрландская вышэйшая навучальная ўстанова са статусам універсітэта з сядзібай у горадзе Апелдорн. 

## Агульная характарыстыка 
Універсітэт — нідэрландская тэалагічная ВНУ хрысціянскай рэфармацкай (пратэстанцкай) царквы. Курс навучання доўжыцца шэсць гадоў. Першыя тры гады студэнт вучыцца на бакалаўра. Навучанне ўключае мовы грэчаскую, лацінскую мовы і біблейскі іўрыт. У наступнай трохгадовай магістарскай праграме разглядаюцца далейшыя даследаванні і спецыялізацыя. Навучанне спецыяльна накіравана на адукацыю пастараў для хрысціянскіх рэфармацкіх (пратэстанцкіх) цэркваў. Праграма навучання складаецца з такіх прадметаў, як этыка, апалагетыка, Стары і Новы Запавет, кананічныя студыі, дагматыка, царкоўная гісторыя, царкоўнае права і інш.

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Апелдорн
Катэгорыя:Хрысціянскія навучальныя ўстановы
Кампенскі тэалагічны ўніверсітэт

**Кампенскі тэалагічны ўніверсітэт** () — нідэрландская вышэйшая навучальная ўстанова са статусам універсітэта з сядзібай у горадзе Кампен. 

## Агульная характарыстыка 
Для таго, каб быць высвечаным на пастара ў пратэстанцкіх цэрквах Нідэрландаў, патрабуецца шасцігадовае навучанне, уключаючы ступень бакалаўра і магістра багаслоўя. Побач з гэтымі праграмамі ВНУ прапануе гадавыя магістарскія праграмы па некалькіх дысцыплінах. Большасць магістарскіх праграм можна прайсці на англійскай мове. З 2015 года ўніверсітэт таксама прапануе поўную англійскую праграму: магістр міжкультурнай пратэстанцкай тэалогіі, якая прыцягвае як замежных, так і нідэрландскіх студэнтаў. Аспірантура, якую прапануе ўніверсітэт, звычайна складае чатыры гады.

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Кампен (Нідэрланды)
Катэгорыя:Хрысціянскія навучальныя ўстановы
Пратэстанцкі тэалагічны ўніверсітэт

**Пратэстанцкі тэалагічны ўніверсітэт** () — нідэрландская вышэйшая навучальная ўстанова са статусам універсітэта з сядзібай у горадзе Амстэрдам і кампусам у горадзе Гронінген. 

## Агульная характарыстыка 
Універсітэт быў заснаваны ў 1854 годзе як Тэалагічная школа Хрысціянскай рэфармацкай царквы ў Нідэрландах — царквой, якая паўстала ў выніку расколу ў 1834 годзе, каб забяспечыць багаслоўскую адукацыю для сваіх пастараў. Назва была зменена на Тэалагічны каледж у 1939 годзе і, нарэшце, на Тэалагічны ўніверсітэт у 1986 годзе, пасля рэформы ў нідэрландскай універсітэцкай сістэме.

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Амстэрдам
Катэгорыя:Хрысціянскія навучальныя ўстановы
Неенродскі ўніверсітэт бізнесу

**Неенродскі ўніверсітэт бізнесу** () — нідэрландская прыватная вышэйшая навучальная ўстанова са статусам універсітэта з сядзібай у горадзе Брокелен. 

## Агульная характарыстыка 
Заснаваны ў 1946 годзе, ён размешчаны ў вялікім маёнтку ў горадзе Брокелен паміж Амстэрдамам і Утрэхтам. Навучальная ўстанова названа ў гонар замка, дзе знаходзіцца ВНУ — замак Неенродэ. Установа была заснавана пад назвай Нідэрландскага навучальнага інстытута для замежжа буйнымі і сусветна вядомымі прыватнымі нідэрландскімі кампаніямі, у тым ліку KLM, Shell, Unilever, Philips і AkzoNobel. Стварэнне стала вынікам ідэі дырэктара кампаніі KLM Альберта Плесмана. Большасць навучання ва ўніверсітэце вядзецца на англійскай мове.

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Эканамічныя ўніверсітэты
Катэгорыя:Бізнес-школы
Катэгорыя:Утрэхт (правінцыя)
Крапіўна (Клімаўскі раён)

**Крапіўна** () — сяло ў Клімаўскім раёне Бранскай вобласці Расіі. Уваходзіць у склад Чолхаўскага сельскага паселішча.

## Гісторыя 
Крапіўна ўпамінаецца ў 1683 годзе як уладанне Рубцаў, у сяле мелася драўляная царква, якая пазней была перабудавана.

Да Лютаўскай рэвалюцыі сяло ў складзе Навазыбкаўскага павета Чарнігаўскай губерні Расійскай імперыі.

У 1917 годзе тут была ўсталявана савецкая ўлада, адноўленая пасля перыяду германскай акупацыі ў 1918 годзе. У 1919 годзе сяло перададзена ў Гомельскую губерню РСФСР, а пасля ліквідацыі губерні ў 1926 годзе ў Бранскую губерню.

З 1929 года ў складзе Чуравіцкага раёна Клінцоўскай акругі, а з 1932 года ў Клімаўскім раёне Заходняй вобласці, у 1937 годзе перададзена ў склад Арлоўскай вобласці. У 1944 годзе ўвайшло ў склад Чуравіцкага раёна Бранскай вобласці. З 1956 года зноў у Клімаўскім раёне.

## Славутасці 
* Міхайлаўская царква (1892) — драўляная царква ў рускім стылі.

## Крыніцы 
Катэгорыя:Населеныя пункты Клімаўскага раёна
Адкрыты ўніверсітэт (Нідэрланды)

**Адкрыты ўніверсітэт** () — нідэрландская вышэйшая навучальная ўстанова са статусам універсітэта з сядзібай у горадзе Херлен.

## Агульная характарыстыка 
Універсітэт быў заснаваны ў верасні 1984 года, што робіць яго самым маладым універсітэтам у Нідэрландах і адзінай установай, якая прапануе дыстанцыйнае навучанне на акадэмічным узроўні. Навучанне ў ВНУ характарызуецца большай ступенню свабоды з пункту гледжання месца, часу і тэмпу навучання, чым у звычайных універсітэтах. Навучальныя матэрыялы і рэпетытарства арыентаваны на самастойнае вывучэнне, як правіла, без наведвання лекцый студэнтамі. Яны могуць самастойна вызначаць тэмп вучобы і займацца дома.

## Структура 
* Факультэт навук аб навакольным асяроддзі і інфарматыкі
* Факультэт навукі аб культуры
* Факультэт навук аб кіраванні
* Факультэт навук аб адукацыі
* Факультэт псіхалогіі і навук аб здароўі
* Факультэт прававых навук

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Нідэрландаў
Катэгорыя:Лімбург (правінцыя, Нідэрланды)
Катэгорыя:Дыстанцыйная адукацыя
Вага (Клімаўскі раён)

**Вага** () — пасёлак у Клімаўскім раёне Бранскай вобласці Расіі. Уваходзіць у склад Чолхаўскага сельскага паселішча.

## Гісторыя 
У сярэдзіне XIX ст. *хутар Вага* ў складзе Навазыбкаўскага павета Чарнігаўскай губерні. 20 лістапада 1917 года пасёлак абвяшчаўся часткай Севершчыны Украінскай Народнай Рэспублікі. 25 снежня 1917 года пасёлак уключаны ў склад Украінскай рэспублікі Саветаў.

25 сакавіка 1918 года згодна з Трэцяй Устаўной граматай пасёлак абвяшчаўся часткай Беларускай Народнай Рэспублікі. Аднак да мая 1919 года ў складзе Чарнігаўскай губерні Украінскай ССР, пасля чаго быў перададзены ў Гомельскую губерню РСФСР, а пасля ліквідацыі губерні ў 1926 годзе ў Бранскую губерню.

З 1929 года ў складзе Чуравіцкага раёна Клінцоўскай акругі, а з 1932 года ў Клімаўскім раёне Заходняй вобласці, у 1937 годзе перададзены ў склад Арлоўскай вобласці. У 1944 годзе ўвайшоў у склад Чуравіцкага раёна Бранскай вобласці. З 1956 года зноў у Клімаўскім раёне.

## Крыніцы 
Катэгорыя:Населеныя пункты Клімаўскага раёна
Анатоль Фаміч Кузьма

**Анатоль Фаміч Кузьма** (нар. ) — беларускі палітык.

Дэпутат Вярхоўнага Савета Рэспублікі Беларусь 12-га і 13-га скліканняў, дэпутат Палаты прадстаўнікоў Нацыянальнага сходу Рэспублікі Беларусь 1 склікання.

## Біяграфія 
Нарадзіўся 3 лютага 1940 года.

У сакавіку 1960 года пасля сканчэння тэхнікума быў скіраваны на працу загадчыкам Нязбодзіцкага ветэрынарнага ўчастка. На гэтай пасадзе ён працаваў амаль шэсць гадоў.

У 1962 годзе абраны сакратаром камсамольскай арганізацыі калгаса імя Мічурына і дэлегатам на ХХІІ з’езд камсамола Беларусі.

У снежні 1965 года прызначаны дырэктарам Свіслацкага адкормачнага пункта ў Рудаўцы. Пазней пяць гадоў працаваў у саўгасе «Вялікасельскі» Свіслацкага раёна, яшчэ тры гады — у племсаўгасе «50 гадоў Кастрычніка». З 1988 года — ізноў на працы ў Свіслацкім адкормачным пункце.

У 1990 годзе пасля двух тураў галасавання стаў дэпутатам Вярхоўнага Савета Беларусі 12 склікання. Балатаваўся па Свіслацкай выбарчай акрузе № 266. Спачатку быў членам КПСС, потым да 1992 года — у Дэмакратычным клубе.

З 1996 года — старшыня Свіслацкага раённага выканаўчага камітэта. У 2001 годзе вярнуўся на пасаду дырэктара Свіслацкага адкормачнага пункта (цяпер — камунальнае сельскагаспадарчае ўнітарнае прадпрыемства «Стракелі»).

## Крыніцы 
## Літаратура 
* Народныя дэпутаты Рэспублікі Беларусь. Дванаццатае скліканне. — Мн., 1992;
* Парламент — Нацыянальны сход Рэспублікі Беларусь. — Мн., 1997.

## Спасылкі 
* Комсомольская молодежь трудностей не боялась 

Катэгорыя:Дэпутаты Вярхоўнага Савета Рэспублікі Беларусь 12-га склікання
Катэгорыя:Дэпутаты Вярхоўнага Савета Рэспублікі Беларусь 13-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 1-га склікання
Катэгорыя:Старшыні Свіслацкага раённага выканаўчага камітэта